
Szentendre Város Önkormányzat Képviselő-testületének

2005. december 13-i üléséről készült jegyzőkönyvéből

18.
Előterjesztés a Belvárosi Koncepcióról (II. forduló)
Előadó: Miakich Gábor polgármester
Szentendre Város Önkormányzat Képviselő-testületének

444/2005. (XII.13.) Kt. sz. határozata:
Szentendre Város Önkormányzat Képviselő-testülete 

1. megtárgyalta és elfogadja – a Szentendrét Szigetmonostorral összekötő kishídra vonatkozó megjegyzések törlésével – az Ecorys Magyarország Kft. által készített és a szakmai egyeztetések és a lakossági fórumon elhangzott észrevételek alapján véglegesítésre került Belváros-koncepciót, 

Felelős: 
Polgármester

Határidő: 
azonnal

2. a koncepcióban foglaltak alapján egyetért az ingatlanvagyon- hasznosítás helyi rendeleti kereteinek felülvizsgálatával az alábbi szempontok figyelembe vétele mellett:

a) a rendeleti felülvizsgálat célja a bérlakás-vagyon megtartása oly módon, hogy az e vagyontípus fenntartásával kapcsolatos költségekkel arányosan kerüljenek a bérleti feltételek kialakításra

b) költségalapú lakbéreket kompenzáló bérlőtámogatási rendszer kialakítása (amely a szociális méltányosságot és a valós igényeket tükrözi, érvényesíti)
Felelős: 
Polgármester

Határidő: 
2006. májusi testületi ülés
3. A koncepcióban foglaltak alapján a Képviselőtestület egyetért a bérlakás-vagyon átalakításával, ehhez kapcsolódóan egyes ingatlanok értékesítésével. A Képviselőtestület úgy dönt, hogy a vagyoneladásból származó az értékesítéssel kapcsolatos költségekkel csökkentett bevétel teljes mértékben a belvárosban található ingatlanainak megújítására, kiemelten a rehabilitációs projektek megvalósítására fordítja.

Felkéri a Polgármestert, hogy a Jegyző útján a bérlőkkel az  egyeztetések lefolytatásáról, valamint az értékesítés jogi előkészítésének feladatáról gondoskodjon, ez alapján az értékesítésre javasolt ingatlanok listáját állítsa össze, az ezzel kapcsolatos konkrét döntéshez szükséges előterjesztést terjessze a képviselő-testület elé. 
Felelős: 
Polgármester, jegyző

Határidő: 
folyamatos, 2006. májusi testületi ülés

4. A koncepcióban foglaltak alapján a Képviselőtestület egyetért a Belváros területén közterület-megújítással összekapcsolt tömb-rehabilitációs akciók megvalósításával. Az első ütemben előkészítésre kerülő rehabilitációs akcióterület a Szentendre, Dumtsa Jenő u. közterület-megújítása. A képviselő-testület úgy dönt, hogy – a program első lépéseként és a  Belvárosi közlekedési koncepció megvalósításának előrehozott ütemeként –  a Szentendre, Dumtsa Jenő utcát sétáló utcává alakítja. Felkéri a Városgazdálkodási és Környezetvédelmi Bizottságot a szükséges forgalomszervezési intézkedések meghozatalára. 

Felelős: 
Városgazdálkodási és Környezetvédelmi Bizottság elnöke
Határidő: 
2006. március 31.

5. A képviselő-testület dönt a Szentendre, Dumtsa Jenő utca közterület megújításhoz kapcsolódó Dumtsa J. u. – Péter-Pál u. – Dunakorzó – Jókai Mór u. által határolt tömbben lévő önkormányzati ingatlanok rehabilitációjáról. A tömbrehabilitációs program jogi-műszaki előkészítésére  22.000.000.-   forint költségvetési forrást biztosít 2006 évre. A jogi-műszaki előkészítés során a koncepcióban foglaltak alapján meghatározásra kerül a bérlakás-állomány területet érintő bővítési lehetőségének konkrét meghatározása, a felújítás által érintett ingatlanok kijelölése, az ezzel kapcsolatos szükséges bérlői és szakhatósági egyeztetések lefolytatása az engedélyek beszerzése, az ehhez szükséges tervezési feladatok elvégeztetése, valamint a megvalósításhoz szükséges forrásszervezés: pályázat-előkészítés, finanszírozási megállapodások előkészítése. 

Felkéri a Jegyzőt, hogy a 2006. évi költségvetés előkészítésekor a fenti  összeg beépítéséről gondoskodjon.

Felelős: 
Polgármester, Jegyző
Határidő: 
2006. december 31.



Fedezet biztosítására: 2006. évi költségvetési rendelet elfogadása

6. A Képviselő-testület dönt a  rehabilitációs program(ok) lebonyolítására, valamint a koncepcióban foglalt projektek (Belvárosi közlekedési és parkolási koncepció ütemezett kialakítása valamint kapcsolódó feladatai, HÉV-végállomás környékén új „Belváros-kapu” intézményi-szolgáltató és kiskereskedelmi központ komplex intermodális közlekedési csomóponttá alakításának projektje, Ulcisia Castra projekt, MűvészetMalom és környéke új kulturális-művészeti és idegenforgalmi központ projekt, parkolópaletták, parkolósilók beruházása) jogi, műszaki és üzleti előkészítésére és irányítására önálló szervezeti egység felállításának vizsgálatáról.

Felelős: 
Polgármester
Határidő: 
2006. áprilisi testületi ülés

7. A Képviselő-testület egyetért a koncepcióban kidolgozott „Belváros-kapu” intermodális csomópont és kistérségi intézményi-szolgáltató, valamint kiskereskedelmi központ megvalósításával a HÉV végállomás melletti területen. A projekt megvalósításának első lépéseként a térségben megjelenő befektetői igényekre is tekintettel egyeztetést kezd az önkormányzat tulajdonában lévő 400/1-15 hrsz-ú telkeken található felépítmények tulajdonosaival, a környező, a projekt által érintett ingatlanok tulajdonosaival valamint potenciális befektetőkkel a megvalósítás lehetséges üzleti-pénzügyi és jogi konstrukciójának kialakítása céljából.

Felelős: 
Polgármester
Határidő: 
folyamatos, beszámolásra 2006. májusi képviselő-testületi ülés

8. A Képviselő-testület egyetért a koncepciónak a Belváros forgalmi terhelésének csökkentését célzó javaslatával, amely hosszú távon, egyes jelentős forgalmat vonzó közintézmények áthelyezésére vonatkoznak. A Képviselőtestület úgy dönt, hogy az okmányirodát, valamint egyes egészségügyi ellátó intézményeket a „Belváros-kapu” projekt keretében helyezi el. Az elhelyezés feltételeinek részletes meghatározása érdekében felkéri a Jegyzőt a szükséges intézményi egyeztetések lebonyolítására, részletes projektterv kidolgozására. A projekttervnek ki kell terjednie a feladatellátáshoz szükséges műszaki és gazdasági feltételek teljes körű tisztázására, a „Belváros-kapu” projekt üzleti és jogi konstrukciójába való illeszthetőség érdekében. A projektterv elkészítéséhez szükséges  szakmai segítők, szakértők igénybe vételére a 2006. évi költségvetésben 4.500.000.-Ft összeget  biztosít. Felkéri a Jegyzőt, hogy a 2006. évi költségvetés előkészítésekor a fenti  összeg beépítéséről gondoskodjon.
Felelős: 
Jegyző
Határidő: 
2006. december 31.



Fedezet biztosítására: 2006. évi költségvetési rendelet elfogadása

9. A Képviselő-testület egyetért a  Szentendre, Duna korzó megújításának szükségességével, ennek érdekében megbízza a Főépítészt a Duna korzó – Lázár cár tér – Bogdányi u. közterület rehabilitációs építészeti ötletpályázat kiírásával – tekintettel a koncepcióban megfogalmazott forgalomcsillapított útpályára (jav: 3+2,5 m) - és az ezt megalapozó társadalmi egyeztetések lefolytatásával.

Felelős: 
Polgármester
Határidő: 
2006. februári testületi ülés

10. A Képviselő-testület egyetért a Duna-korzó forgalmi rendjének a Belváros-koncepcióban foglaltaknak megfelelő ütemezett átalakításával és felkéri a Városgazdálkodási és Környezetvédelmi Bizottságot a szükséges műszaki intézkedések megtételére.

Felelős: 
Városgazdálkodási és Környezetvédelmi Bizottság elnöke
Határidő: 
2006. március 31.

11. Képviselőtestület egyetért a Belváros-koncepciónak a 11. sz. főútra vonatkozó javaslataival, ezért felkéri a polgármestert egyeztetés kezdeményezésére a közútkezelővel az egyes csomópontok átépítési feltételeiről, az útszakaszokon a leálló sávok kialakításának lehetőségéről.  

Felelős: 
Polgármester
Határidő: 
2006. március 31.

12. A Képviselő-testület egyetért a Belváros koncepcióban megfogalmazott forgalmi és parkolási rend és kapcsolódó beruházások ütemezett bevezetésével, amely térben és időben szabályozza a gépkocsi közlekedést a történeti városközpont kiemelt területén. 

A Képviselőtestület az alábbiak szerint dönt az első, bevezető ütem megvalósítását meghatározó peremfeltételekről :
12.1

A Képviselő-testület a védett zónát és annak ütemezett kialakítását a bemutatott Belvárosi-koncepció közlekedési munkarészében kijelölt helyszíneken elfogadja a kijelölésének megfelelő „soft” és „hard” kordonpontok felállításával egyetért .

12.2

A Képviselő-testület a védett időszakot, amely időszakban a védett zónában a gépkocsiforgalomra a jelzőtáblák által meghatározott KRESZ szabályok vonatkoznak az alábbiak szerint határozza meg:
Hó / nap tól hó / napig, ezen belül hétközben .. órától - … óráig, szombaton és vasárnap, valamint munkaszüneti napokon … órától - … óráig.

12.3

A védett területen lévő üzletek, vendéglátó egységek, intézmények és lakóingatlanok kiszolgálását, a közterületi gépkocsi tárolást a fenti időszakon kívül kell megoldania az érintett vállalkozásoknak, intézményeknek, tulajdonosoknak, kezelőknek. A védett zónán kívül lakók számára a behajtás külön engedélyhez kötött.
12.4

A Képviselőtestület elfogadja a Belváros-koncepció közlekedésfejlesztési javaslatai között első ütemben javasolt parkolási díjzónák bevezetését, az ehhez kapcsolódó parkolási rendelet felülvizsgálatát. A koncepció alapján részletes terv elkészíttetését, a közlekedési és parkolási módok, az ennek megfelelő közlekedési jelzőtáblák elhelyezését, valamint a díjbeszedés módjának részletes kidolgozását írja elő a kijelölt üzemeltetőnek.

A koncepció alapján felkéri a kijelölt üzemeltetőt (VSZ Rt) dolgozza ki ajánlatá(i)t 

(közlekedési-parkolási terv legalább 1:1000 felmérési térképre kidolgozva és jelölve a parkolóhelyeket, a megállási tilalom alá eső területeket, a forgalmi rendet, a kordonpontokat, a szabályos jelző- és tájékoztatótáblákkal, esetleg felfestésekkel együtt,) Felkéri a polgármestert, hogy a kijelölt üzemeltető ajánlatait – a Városgazdálkodási és Környezetvédelmi bizottság javaslataival együtt - terjessze a képviselő-testület elé. 
Felelős: 
Polgármester
Határidő: 
2006. januári testületi ülés

13. A Képviselőtestület dönt a Belváros-koncepció ütemezett távlati közlekedésfejlesztési javaslataihoz szükséges részletes, megvalósítási tervezési és szakhatósági egyeztetési feladatok lefolytatásáról, amelyre 2006 évi költségvetéséből 1.000.000.- keretösszeget biztosít. A terveztetésre vonatkozó közbeszerzési kiírás előkészítésével és lebonyolításával a Közbeszerzési Munkacsoportot bízza meg. 

Felelős: 
Közbeszerzési Munkacsoportot
Határidő:
2006. május 1.

K. m. f.


Miakich Gábor s. k.
dr. Molnár Ildikó s. k.


polgármester
jegyző

Kapja:
1. Önkormányzati és Szervezési Iroda – irattár
2. Főépítész – intézkedésre 

3. Valamennyi iroda – tájékoztatásul 

4. Közgazdasági Iroda – intézkedésre
5. A Képviselő-testület tagjai

Közzétéve a GroupWise-on és a Weboldalon.
A kiadmány hiteléül:
Szentendre, 2005. december 13. 

Kiss Beatrix 

jegyzőkönyvvezető

